**Hasta La Fillsta** — беларускі гурт, які выконвае альтэрнатыўны рок. Заснаваны ў 1996 годзе. Першапачаткова выконваў песні на англійскай мове, цяпер на беларускай і рускай мовах.

Гісторыя
--------

### Стварэнне

Гурт узнік у 1996 годзе. Калектыў складаўся з трох хлопцаў і адной дзяўчынкі: гітарыст, басіст, барабаншчык і вакалістка — Сяргей Канановіч, Кастусь Калеснікаў, Зміцер Харытановіч і Крысціна Мендзелеева  (бел. (тар.)) (бел.. Гурт гучна заявіў пра сябе ўжо праз месяц пасля стварэння, стаў лаўрэатам фестывалю альтэрнатыўнай музыкі «Уступи дорогу», які правадзіўся фондам Сораса  (руск.) (бел.. У гэтым складзе гурт перамог на рок-фэсце «Басовішча’97».

У 1997 годзе вакалістка гурта Крысціна Мендзелеева на Рок-каранацыі атрымала званне «Рок-князёўна’97», абышоў Вераніку Круглову.

З лістапада 1998 па 1999 у гурце таксама граў басіст Улад Плюшчаў.

У 1999 годзе яркая вакалістка гурта Крысціна Мендзелеева з’ехала вучыцца ў Бельгію і гурт на доўгі час распаўся: пасля вучобы вакалістка засталася ў Бельгіі займацца кінематаграфіяй, а хлопцы пачалі граць у іншых калектывах.

### Адраджэнне

Праз дзесяць год пасля распаду асноўны склад гурта вырашыў зноў сабрацца пад канец 2009 года, заявіў аб гэтым на «Еўрарадыё». Для запісу першых пяці песень запрасілі чатырох новых вакалістаў (Аляксандр Памідораў, Маша Яр, Саша Ракавец і Вольга Самусік), даручыў кожнаму свае кампазіцыі.

У складзе гурта вакалісткай засталася Вольга Самусік, якая раней спявала ў гуртах «Tarpach» і «žygimont VAZA». Вольга Самусік таксама атрымала тытул «Рок-князёўна» ў 2007 годзе.

Неўзабаве ўбачыў свет першы прэзентацыйны трэк з каляднага інтэрнэт-рэлізу «Праўда» на словы Францішка Багушэвіча (вакалісты Саша Ракавец і Аляксандр Памідораў).

Першы канцэрт пасля ўз’яднання, які музыкі падрыхтавалі да «Свята герояў», адбыўся 23 лютага 2010 года. Гурт выканаў новыя песні, якія ўвайшлі ў інтэрнэт-рэліз, а таксама некалькі старых хітоў. Канцэрт адбыўся ў кавярні «Jolly Roger Café», Мінск. У чэрвені 2010 года гурт прыняў удзел у праграме «Зорны рынг» тэлеканала СТБ.

У 2012 годзе сумесна з Палінай Рэспублікай гурт запісаў два сінгла: «Як ты», «Гадзіннік».

Дыскаграфія
-----------

* Demo (1996)
* № 1 EP (2010)
* Як ты (сумесны сінгл з Палінай Рэспублікай, 2012)
* Гадзіннік (сумесны сінгл з Палінай Рэспублікай, 2012)
* Место подписи (трыб’ют Neuro Dubel, 2013), трэк «Можно жить»

Склад
-----

### Першапачатковы

* Хрысціна Мендзелеева  (бел. (тар.)) (бел. — вакал
* Кастусь Калеснікаў — бас-гітара (з 1996 г. па кастрычнік 1998 г.)
* Сяргей Канановіч — гітара
* Улад Плюшчаў — бас-гітара (з лістапада 1998 г. па 1999 г.)
* Зміцер Харытановіч — барабаны

### Бягучы склад

* Сяргей Канановіч — гітара (таксама і ў «Крамбамбуля», «Zet»; бас ў «Pomidor/OFF»)
* Улад Плюшчаў — бас-гітара (таксама і ў «Крамбамбуля», «Zet»)
* Зміцер Харытановіч — барабаны (таксама і ў «Rainstorm» (ААЭ), «Dr. Jack» (Беларусь — ААЭ), «Pomidor/OFF»).

Зноскі
------

1. ↑  "СЕМЬ ДНЕЙ ИСТОРИИ :: БЕЛОРУССКОГО РОК-Н-РОЛЛА". *Музыкальная газета* [руская] (7). 2006. Архівавана з арыгінала 2020-09-11. Праверана 2020-09-11. `{{cite journal}}`: Невядомы параметр `|dead-url=` ігнараваны (прапануецца `|url-status=`) (даведка)
2. ↑  Hasta la fillsta вяртаецца на сцэну адразу з чатырма вядомымі вакалістамі / Еўрапейскае радыё для Беларусі
3. ↑  Hasta La Fillsta сьпела на словы першага айчыннага рэпэра / Тузін Гітоў
4. ↑  «Свята герояў» от IQ48, ZM99 и Hasta La Fillsta / Ultra-music.com
5. ↑  *Чернухо, Александр*. Полина Республика и Hasta la Fillsta презентуют песню «Як ты» (руск.).  Ultra-music.com (16 красавіка 2012). Архівавана з першакрыніцы 12 мая 2017. Праверана 29 снежня 2018.
6. ↑  *Чернухо, Александр*. Паліна Рэспубліка і Hasta La Fillsta запісалі другі сумесны сінгл  (бел.).  Ultra-music.com (26 верасня 2012). Архівавана з першакрыніцы 16 чэрвеня 2013. Праверана 29 снежня 2018.
7. ↑  Трибьют Нейро Дюбель. Место подписи. (2013)

Літаратура
----------

* *Д.П.* «HASTA LA FILLSTA» // Энцыклапедыя беларускай папулярнай музыкі (бел.) / уклад. Дз. Падбярэзскі і інш. — Мінск: Зміцер Колас, 2008. — С. 323. — 368 с. — 2 000 экз. — ISBN 978-985-6783-42-8.

Спасылкі
--------

* «Hasta La Fillsta»: «Усё-такі за 10 гадоў мы сталі граць лепш»